ΓΡΑΠΤΗ ΕΡΩΤΗΣΗ E-0803/03

υποβολή: Marco Pannella (NI), Marco Cappato (NI), Gianfranco Dell'Alba (NI),Benedetto Della Vedova (NI) και Maurizio Turco (NI) προς την Επιτροπή

(17 Μαρτίου 2003)

Θέμα: Διώξεις εκ μέρους των κινεζικών αρχών των οπαδών της αίρεσης Falun Gong και, συγκεκριμένα, σύλληψη και θάνατος κατόπιν 11 ημερών κράτησης της κυρίας Liu Jie

Δεδομένου ότι από το 1999:

- σύμφωνα με έγκυρες πληροφορίες που δημοσιεύτηκαν από το Κέντρο Πληροφόρησης Falun Dafa, τη Διεθνή Αμνηστία και άλλες εθνικές και διεθνείς μη κυβερνητικές οργανώσεις, ο κινέζος πρόεδρος Ζιάγκ Ζεμίν εγκαινίασε μια σειρά διώξεων εις βάρος 100 και πλέον εκατομμυρίων ανθρώπων, οπαδών της αίρεσης Falun Gong·

- το Κέντρο Πληροφόρησης Falun Dafa εξακρίβωσε και επιβεβαίωσε την πρόκληση, από τις κινεζικές αρχές, του θανάτου 578 οπαδών της αίρεσης Falun Gong·

- σύμφωνα με κυβερνητικές πηγέςπήρξαν 1600 θάνατοι, ενώ οι ειδικοί κάνουν λόγο για πολύ μεγαλύτερο αριθμό θανάτων, πολλοί εκ των οποίων προήλθαν από βασανιστήρια, όπως η εξαναγκασμένη λήψη τροφής, η χορήγηση θανατηφόρων φαρμάκων ή οι άγριοι ξυλοδαρμοί·

- εκατοντάδες χιλιάδες οπαδοί της αίρεσης Falun Gong φυλακίστηκαν και άνω των 100 000 καταδικάστηκαν, χωρίς δίκη, σε καταναγκαστικά έργα·

λαμβάνονταςπόψη ότι:

- την 6η Φεβρουαρίου 2003, η κυρία Liu Jie, οπαδός της αίρεσης, ετών 37, συνελήφθη μαζί με το σύζυγό της στην πόλη Shuangcheng της επαρχίας Heilongjiang την ώρα που διένειμε από το φορτηγάκι τους φυλλάδια με ευχές για το καινούριο έτος στα οποία ήταν γραμμένη η φράση Αλήθεια, Αγάπη, Ανοχή — οι θεμελιώδεις αρχές της αίρεσης Falun Dafa

- ότι την 17η Φεβρουαρίου 2003 η αστυνομία κοινοποίησε στα συγγενικά πρόσωπα της κυρίας Liu το θάνατό της, παρά το γεγονός ότι η τελευταία έχαιρε άκραςγείας τη στιγμή της φυλάκισής της, 11 ημέρες προ του θανάτου της·

Διατυπώνονται τα εξής ερωτήματα:

- ποιές πληροφορίες έχει στη διάθεσή της η Επιτροπή σχετικά με το γενικότερο καθεστώς διώξεων εις βάρος των οπαδών της αίρεσης Falun Gong που επικρατεί στην Κίνα από το 1999 και, ειδικότερα, σχετικά με τηνπόθεση της κυρίας Liu Jie και του συζύγου της·

- ποιές πρωτοβουλίες έχει αναλάβει ή σκοπεύει να αναλάβει η Επιτροπή προκειμένου να καλέσει τις κινεζικές αρχές να προβούν σε άμεση και άνευ όρων αποφυλάκιση όλων των οπαδών της αίρεσης Falun Gong και να προκαλέσει την ακύρωση όλων των ποινικών και διοικητικών νομοθεσιών που απειλούν τη θρησκευτική ελευθερία στη Λαϊκή Δημοκρατίας της Κίνας·

Απάντηση του κ. Patten εξ ονόματος της Επιτροπής

(8 Απριλίου 2003)

Η Επιτροπή ευχαριστεί τα Αξιότιμα Μέλη του Κοινοβουλίου για τις πληροφορίες σχετικά με την κατάσταση της κυρίας Liu Jie και του συζύγου της. Ενημερώνεται τακτικά για τις εξελίξεις σχετικά με το κίνημα Falun Gong μέσω εκθέσεων που προέρχονται από μη κυβερνητικές οργανώσεις και από παρατηρητές επιτόπου.

Η Επιτροπή παρακολουθεί στενά την εξέλιξη της κατάστασης των ανθρωπίνων δικαιωμάτων στην Κίνα και είναι της γνώμης ότι ο διμερής διάλογος που θεσπίστηκε το 1996 αποτελεί ιδιαίτερα ενδεδειγμένο πλαίσιο για να τονισθεί η ανησυχία της Ένωσης σάυτό τον τομέα.

Επί τη ευκαιρία, η Ένωσηπενθύμισε επανειλημμένα τη σημασία που αποδίδει στο σεβασμό της ελευθερίας έκφρασης και του συνεταιρίζεσθαι που αποτέλεσαν ένα από τα βασικά θέματα του διαλόγου και επέμεινε να καταργηθούν όλα τα μέτρα που ενδέχεται να εμποδίσουν την άσκησή της.

Μεταξύ των ατόμων των οποίων την περίπτωση ανέφερε, σάυτό το πλαίσιο, άμεσα η Ένωση περιλαμβάνονται και ορισμένοι οπαδοί του Falun Gong.